[2] Otrossí que nos dixeron que vos agraviades que los arrendadores e los que recabdavan aquella parte que e nos dan de las terçias, que vos fazíen muchas escatima en ellas; e que vos non querien tomar el pan e el vino e los corderos e las otras cosas quando el obispo e los clerigos tomavan su parte; e que lo demandavan quando ellos se querien; e si alguna cosa minguava o se perdie o se podrecie, que lo fazíen pechar a los terceros, en manera que se vos tornava en grande danno.